
	ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴՅՈՒՆԱՀԱՆՈՂ ՃՅՈՒՂԵՐԻ ԹԱՓԱՆՑԻԿՈՒԹՅԱՆ ՆԱԽԱՁԵՌՆՈՒԹՅԱՆ ՆԵՐԴՐՄԱՆ ԱՇԽԱՏԱՆՔՆԵՐԻ 2025 ԹՎԱԿԱՆԻ ՏԱՐԵԿԱՆ ՀԱՇՎԵՏՎՈՒԹՅՈՒՆ    
Քաղաքացիական հասարակության հայտարարություն


ԱՃԹՆ ներդրման 2025 թվականի աշխատանքների, ինչպես նաև հանքարդյունաբերության ոլորտի զարգացման ռազմավարության վերաբերյալ տարեկան հաշվետվության մեջ տեղ գտած գնահատականների շուրջ ԱՃԹՆ քաղաքացիական հասարակության խմբակցությունն ունի էական վերապահումնր, որոնք ներկայացված են ստորև։
1. Քաղհասարակության խմբակցությունը ընդգծում է ԲՇԽ նիստերի ժամանակին և պարբերական անցկացման անհրաժեշտությունը ընդգծելով, որ ԱՃԹՄ Բազմաշահառու խմբի ԲՇԽ աշխատակարգի 31-րդ կետի համաձայն՝ ԲՇԽ-ի նիստերը պետք է կայանան առնվազն տաին 3 անգամ, ինչը չի ապահովվել 2025 թվականի ընթացքում։ 

2. ԲՇԽ քաղաքացիական հասարակության խմբակցությունը 2025 թվականի դեկտեմբերի 12-ին կայացած աշխատանքային հանդիպման, ինչպես նաև հետագայում վեր է հանել հանքարդյունաբերական ընկերությունների ներկայացրած իրական շահառուների վերաբերյալ տվյալների վստահելիության հարց՝ որոշ ընկերությունների իրական շահառուների վերաբերյալ հրապարակված տվյալները համարելով կասկածելի։ Այս առումով խմբակցությունն անհրաժեշտ է համարում ստեղծել իրական շահառու ներկայացվող անձանց տվյալների ճշգրտությունը ստուգելու իրավական մեխանիզմ։

3. ԲՇԽ քաղաքացիական հասարակության խմբակցությունը Հանքարդյունաբերության ոլորտի զարգացման ռազմավարության մի շարք հարցերի վերաբերյալ հանդես է գալիս սուր քննադատությամբ՝ ընդհանուր առմամբ այդ ռազմավարությունը համարելով հանքարդյունաբերության սրընթաց զարգացմանը միտված փաստաթուղթ՝ առանց ներկայիս բնապահպանական, սոցիալական, իրավական և ինստիտուցիոնալ խնդիրների պատշաճ հասցեագրման։ Ներկայացվող դիտարկումներից են՝ 

· հանրության ոչ պատշաճ ներգրավմանը ռազմավարության մշակման աշխատանքներին և բացառապես հանքարդյունաբերության ոլորտի ներկայացուցիչների կողմից ռազմավարության մշակման աշխատանքների իրականացման խնդիրները, որի հետևանքով ռազմավարությունը սոցիալ-բնապահպանական առումով հավասարակշռված չէ,
· անհրաժեշտ է վերանայել ռազմավարության գործողությունների պլանով ներկայացված բազմաթիվ գործողություններ, որոնք վերաբերում են թույլտվությունների տրամադրման միասնական համակարգի ներդրման մոդելին և առհասարակ շրջակա միջավայրի վրա ազդեցության գնահատման և փորձաքննության գործընթացներին՝ պատասխանատու հանքարդյունաբերության ներդրման քաղաքականության համատեքստում,
· մշակել հանքարդյունաբերության ոլորտի բնապահպանական և տնտեսական օգուտների և վնասների վերլուծության (cost and benefit analysis)՝ հիմնված ԵՄ համարժեք մոդելների հիման վրա, բացասական ազդեցությունների (negative externalities) փոխհատուցման համակարգ, թույլտվություններ տրամադրելիս հանրային առողջության վրա ազդեցության գնահատման մեթոդաբանություն, որոնք գործող օրենսդրությամբ սահմանված չեն,
· ամրագրել էներգետիկ անցման համար անհրաժեշտ կրիտիկական մետաղների արդյունահանման և մատակարարման ընթացքում բարձր միջազգային չափանիշներին (օրինակ՝ ԵՄ Կրիտիկական հանքահումքի վերաբերյալ ակտով (Critical Raw Materials Act) սահմանված սերտիֆիկացման չափանիշներին), 
· մշակել Հանքարդյունաբերության զարգացման ռազմավարության գործողությունների պլանով սահմանված՝ իրավական ակտերի ընդունման ընթացի նկատմամբ վերահսկողության մեխանիզմներ։  

4. ԲՇԽ կառավարության խմբակցության հետ համաձայնեցնել, որ համապատասխան գերատեսչությունները ԲՇԽ-ի հետ կոմունիկացնեն Հանքարդյունաբերության զարգացման ռազմաարության և ՇՄԱԳ օրենսդրության փոփոխությունների կատարման գործընթացը՝ դրանց վերաբերյալ ԲՇԽ-ին ներկայացնելով կատարողականի հաշվետվություններ։ 

